Slovan Bratislava zasiahla po vypadnutí z 2. predkola Ligy Majstrov ďalšia tvrdá rana.
Európska futbalová únia (UEFA) totiž naparila úradujúcemu slovenskému šampiónovi prísny trest za rasistické správanie ich fanúšikov v úvodnom zápase proti Ferencvárosu v Budapešti.
Rozhodnutie disciplinárnej komisie UEFA k zápasu Ferencvárosi TC v. ŠK Slovan Bratislava (20. júl 2022 Budapešť).
- Pokuta pre Slovan Bratislava 40 tisíc € a čiastočné uzavretie štadióna (sektor C) na najbližší domáci zápas pod hlavičkou UEFA (odveta proti Olympiakosu). Dôvodom je rasistické správanie fanúšikov.
- Na uzavretej časti štadióna bude musieť byť transparent s logom UEFA a nápisom "#NoToRacism".
- Zároveň dostal Slovan zákaz predávať vstupenky na jeden zápas na ihrisku súpera. Na tento trest sa však vzťahuje skúšobná doba dvoch rokov.
- Ďalšia finančná pokuta: 25 tisíc € za vhadzovanie predmetov na hraciu plochu a 13 tisíc € za použitie pyrotechniky.
Pre domáci Ferencváros Budapešť UEFA zatiaľ nezverejnila žiadny trest ani finančnú pokutu.
Foto: Instagram/ŠK Slovan Bratislava